VIDEO + Rezultate: Cum s-a desfășurat primul campionat mondial de Combat Jiu Jitsu Worlds 1

Cum s-a desfășurat primul campionat mondial de Combat Jiu Jitsu Worlds 1

Primul campionat mondial de Combat Jiu Jitsu Worlds 1, organizat sub tutela UFC și coordonat de Eddie Bravo, fondatorul 10th Planet Jiu Jitsu, a avut loc pe 12 noiembrie 2017, dată care va rămâne în istorie (și da, știu că orice dată rămâne în istorie!) pentru nașterea unei noi arte marțiale.

În cazul în care nu știi ce-i aia Combat Jiu Jitsu și cu ce se mănâncă tocănița asta, nu te stresa pentru că este un sport atât de nou, încât nu a ajuns decât la urechile fanaticilor. Până în acest moment cel puțin. Nu am niciun dubiu că acest sport va crește exponențial în popularitate pentru că este o alternativă mai spectaculoasă la BJJ-ul clasic.

Combat Jiu Jitsu este, dacă vreți, un BJJ cu palme pe care îl pot privi cu atenție și suspans și cei care nu practică Jiu Jitsu Brazilian. Trebuie să recunoaștem că BJJ-ul nu este un sport de masă și este susținut și privit mai degrabă de cei care îl și practică, spre deosebire de fotbal, care este un sport privit chiar și de maică-ta, chiar dacă doar din obligație, pentru că taică-tău e egoist cu telecomanda.

👀 Well, that’s one way to open the match #CJJW1 pic.twitter.com/HdBBH90nQg — UFC Fight Pass (@UFCFightPass) November 13, 2017

Pentru a citi regulile de Combat Jiu Jitsu și mecanismul de desfășurare pentru primul turneu organizat de UFC cu Eddie Bravo, citește articolul pe care l-am scris aici.

Final seconds of regulation coming up so you might as well start swinging! #CJJW1 pic.twitter.com/72DEli9S0N — UFC Fight Pass (@UFCFightPass) November 13, 2017

Acest prim turneu a încoronat campionii inaugurali la 2 categorii, Bantamweight și Lightweight, adunând 16 practicanți de BJJ din întreaga lume, care au participat pe baza unor invitații trimise de o comisie specializată.

Combat Jiu Jitsu Worlds 1 – REZULTATE + VIDEO

PRELIMINARII

Rey de Leon l-a învins pe Laird Anderson prin rear naked choke în prelungiri.

Elias Anderson s-a impus în partida cu Denny Prokopos prin cel mai scurt timp de scăpare din garda adversarului în prelungiri.

MECI SPECIAL

Ben Eddy s-a impus în fața lui Wilson Reis (luptător UFC la categoria Flyweight) prin dead orchard armbar (s-ar traduce contră la mână în livada moartă).

Turneul la categoria Bantamweight:

Prima Rundă

Nick Pace l-a învins pe Nick Honstein prin cel mai scurt timp de scăpare din garda adversarului în prelungiri. Sidemar Honorio l-a învins pe JM Holland prin arm bar (contră la mână) în prelungiri.



Sidemar Honorio moves on to the semifinal’s with an overtime submission at #CJJW1! pic.twitter.com/1ein8nUkqw — UFC Fight Pass (@UFCFightPass) November 13, 2017

Sheridan Moran s-a impus în fața lui Baret Yoshida prin cel mai scurt timp de scăpare din garda adversarului în prelungiri. Chad George l-a submis pe Nathan Trepagnier printr-un D’arce choke (strangulare D’arce).



.@savage135 marches on to the semis with a nice D’arce choke! BJJW1 pic.twitter.com/SG2HVnyBGe — UFC Fight Pass (@UFCFightPass) November 13, 2017

Semifinalele

Honorio l-a învins pe Pace prin arm bar.

George s-a impus în fața lui Moran prin rear naked choke (strangulare din spate) în a doua repriză de prelungiri.

FINALA

Chad George se impune în fața lui Sidemar Honorio prin rear naked choke în prima repriză de prelungiri și devine primul campion din istorie la Combat Jiu Jitsu, la categoria Bantamweight!

Turneul la categoria Lightweight:

Prima Rundă

Vagner Rocha l-a învins pe Mikey Zindler prin rear naked choke.



Vagner Rocha gets a textbook RNC here at #CJJW1 to move on! pic.twitter.com/QtjHKPLAXu — UFC Fight Pass (@UFCFightPass) November 13, 2017

Jason Hayden l-a învins pe Rafael Domingos prin heel hook (priză/cârlig la călcâi).



Another upset here in round 1 of the tournaments! Jason Hayden with a quick heel hook! #CJJW1 pic.twitter.com/SqMQKkM35Q — UFC Fight Pass (@UFCFightPass) November 13, 2017

Nathan Orchard s-a impus în fața lui Samson Phommabout prin rear naked choke.



Quick submissions are in vogue right now at #CJJW1! pic.twitter.com/xcVpMBC9Na — UFC Fight Pass (@UFCFightPass) November 13, 2017

James “Speedy” Gonzalez a câștigat partida cu Tyson Griffin prin cel mai scurt timp de scăpare din garda adversarului în prelungiri.

Semifinalele

Rocha l-a învins pe Hayden prin arm bar.

Orchard s-a impus în dauna lui Gonzalez prin cel mai scurt timp de scăpare din garda adversarului în prelungiri.

FINALA

Vagner Rocha îl învinge pe Nathan Orchard prin TKO în timpul regulamentar și devine primul campion din istorie la Combat Jiu Jitsu, la categoria Lightweight!

Puteți urmări luptele complete de la primul turneu mondial de Combat Jiu Jitsu Worlds 1 pe UFC Fight Pass.